# data[].attributes.attachment_link.title
שיתוף פעולה 2

# data[].attributes.headline
תמונה המהווה ייצוג לשיתוף פעולה

# data[].attributes.subject
תמונה המהווה ייצוג לשיתוף פעולה

# data[].attributes.headline
gif המייצג שיתוף פעולה

# data[].attributes.subject
gif המייצג שיתוף פעולה

# data[].attributes.headline
תקציר הפרקטיקה

# data[].attributes.subject
תקציר הפרקטיקה

# data[].attributes.body
למידה שיתופית היא תהליך בו חוברים שני תלמידים או יותר לעבודה שיש לה תוצר שיתופי. היא יכולה להתקיים במרחב פיזי (כיתה, חצר), או במרחב מקוון (סביבת למידה דיגיטלית). כאן נתמקד בעיקר בלמידה שיתופית במרחב הפיזי הבית ספרי.

ללמידה שיתופית במרחב המקוון ראו את הפרקטיקות: למידה מקוונת בקהילות שיתופיות בין בתי ספר ; למידה עצמאית ושיתופית ברשת

במהלך למידה שיתופית הלומדים מפתחים מיומנויות כגון שבירת משימות מורכבות לחלקים, תכנון וניהול זמן, חידוד ההבנה באמצעות דיון והסבר, מתן וקבלת משוב, ביטוי עמדות מנוגדות, לקיחת אחריות, סיגול דפוסי תקשורת חיוביים ועוד. מיומנויות אלה נדרשות להשתלבות בשוק העבודה הגלובלי המשתנה תדיר, ויכולות לתרום גם לשכלול כישורי הלמידה העצמאית של התלמידים.

# data[].attributes.attachment_link.provider_name
פורטל עובדי הוראה | מרחב פדגוגי

# data[].attributes.attachment_link.readable_text
מומחיות בתחום התוכן ובהוראתו פיתוח מיומנויות

אם הכיתה אינה מנוסה בלמידה שיתופית בקבוצות, כדאי לקיים פעילות מקדימה ליצירת אמון לקראת העבודה המשותפת. כדי לעודד פיתוח של יחסי אמון וכבוד הדדי, אפשר להיעזר בתרגילים כגון הובלת עיוור (Blind walk) -

1. התלמידים מתחלקים לזוגות ותלמיד אחד מוביל את חברו מכוסה העיניים בין מכשולים שונים,
תחילה כאשר הוא נותן לו יד ומלווה אותו.

2. בהמשך ננחה את ה"מובילים" לבצע את המשימה ללא מגע פיזי אלא רק באמצעות הנחיות מילוליות.

3. נחליף תפקידים בין מוביל ל"עיוור" ונחזור על שני השלבים.

4. נחליף זוגות ונחזור על התהליך כנ"ל.

5. לסיום נקיים שיח רפלקטיבי סביב השאלות:

איך היה להיות עיוור? ולהיות מוביל?

איך הרגשתם בזמן התרגיל?

מי רצה להתנדב? מי חשש להפקיד עצמו בידי השאר? מדוע?

מה נדרש מכל אחד מאיתנו, כדי להצליח במשחק?

מה נדרש כדי שנוכל לסמוך אחד על השני?

מה ההבדל בין הובלה יד-ביד לבין הנחיה מילולית?

מה קרה כשהחלפנו זוגות?

הערה: מומלץ לקיים את הפעילות הזו בחצר בית הספר, במסדרון או בחלל פתוח, כדי לאפשר תנועה חופשית במרחב לכל זוגות ה"עיוורים" והמובילים.

אפשר גם - דוגמאות מתחומי דעת

בבית הספר יוספטל במגדל העמק, בכל יום מתקיים שיעור אחד לפחות שבו הכיתה עובדת במבנה של קבוצות הטרוגניות. תחום הדעת שבו עוסקות הקבוצות משתנה בכל פעם. להלן דוגמאות למשימות שיתופיות שניתנו לקבוצות במספר תחומים:

חשבון: הכנת תקציב משפחתי. כל ילד/ה בקבוצה מייצג/ת מישהו מבני המשפחה על הצרכים והרצונות שלו, ונדרש/ת לתמחר אותם ואז להשתתף בדיון הקבוצתי לקביעת התקציב המשפחתי. פעילות נוספת: הכנת משחקים ללימוד ולתרגול נושאים שנלמדו.

יום הולדת למדינה: כתיבת המלצות לפעילויות במקומות בארץ, על סמך הניסיון של חברי הקבוצה.

תנ"ך: כתיבת יומן מסע משותף או הכנת מחזה על בסיס סיפורים מקראיים שנלמדו בכיתה.

שפה: כתיבת תוצרים כגון סיפור, הזמנה וכד' על ידי כל חברי הקבוצה יחד.

מולדת: סימולציית דיון וכתיבת אמנה של הקבוצה בסיטואציות היסטוריות, כללים להקמת יישוב ועוד.

(מתוך: חינוך הטרוגני, עמ' 88)

גם בלמידה מרחוק אפשר לקיים למידה שיתופית בקבוצות, ואף להעצים את התלמידים על ידי כך שניתן להם להוביל את המפגשים בכוחות עצמם, ללא ליווי צמוד של מורה.

1. חלוקה לקבוצות
מחלקים את הכיתה לקבוצות של 4-3 תלמידים, ובוחרים תלמיד/ה חזק/ה להובלת כל קבוצת למידה.

2. הנחיית המובילים
נקבע פגישה מקדימה במרחב הדיגיטלי עם המובילים, נשוחח איתם על תפקידם כמובילי קבוצות, ננסח יחד עקרונות להובלת הקבוצה ונוודא שהם מבינים מהי המשימה הלימודית של המפגש. נבדוק שכל המובילים יודעים כיצד לזמן פגישה ולשתף מסך.

3. קיום המפגש
התלמידים ייפגשו בזמן שנקבע במרחב הדיגיטלי, וינהלו את הלמידה בעצמם. נדאג להגדיר גם את עצמנו כמנחים של המפגש (Host), כדי שנוכל להיכנס ולהתרשם מהלמידה בקבוצות, לברר אם זקוקים לעזרה וכד'.

4. רפלקציה
לאחר הלמידה מומלץ לקיים תהליך של רפלקציה כדי לשמוע איך הייתה לתלמידים החוויה של עבודה בקבוצות במרחב הדיגיטלי. ניתן לשאול את התלמידים מי ירצה להוביל קבוצה בפעם הבאה ולעודד תלמידים נוספים להיענות לאתגר.

5. הערכה
התלמידים יגישו תוצרים קבוצתיים בפלטפורמות שיתופיות כגון מצגת שיתופית, לוח פדלט וכדומה. ההערכה תתייחס לקבוצה כולה ולא ליחידים מתוכה.

(מבוסס על פעילות בבית הספר תל"י גאולים)
הערה: לאחר שהתלמידים כבר מנוסים בלמידה מקוונת שיתופית מסוג זה בכיתה, אפשר לנסות להתקדם איתם גם ללמידה כזו שדורשת שיתוף פעולה עם תלמידים מבתי ספר אחרים.
ראו את הפרקטיקה: למידה מקוונת בקהילות שיתופיות בין בתי ספר

כדאי לעודד את התלמידים לבטא את דעותיהם גם כשהן שונות אלה מאלה, על מנת לאפשר לכל השותפים להשפיע על התוצר הסופי.

רצוי לתרגל עם התלמידים כיצד ניתן להימנע מקונפליקטים בין-אישיים ולקיים ויכוחים ענייניים. מחקרים מראים שקונפליקטים על רקע אישי פוגעים בשיתוף הפעולה, והם מופחתים על ידי הקשבה והבעת דעה לפני גיבוש החלטות, ניסיון להגיע לפשרה, שילוב רעיונות וחתירה למטרה משותפת.

מומלץ להקפיד על חלוקת המשימה כך שכל תלמיד/ה נושא/ת באחריות אישית להצלחת המשימה הקבוצתית. כך נוודא שלא יתרחש מצב של "בטלה חברתית", שבו המטלה מבוצעת על ידי מעטים או על ידי תלמיד אחד בזמן שאחרים צופים מהצד.

חשוב לייעל את תהליך העבודה בצוותים ולחדד את המטרות ואת הדרך להגיע אליהן. זכרו שמיומנויות בין-אישיות ניתנות ללמידה ולרכישה באופן הדרגתי. נחוצים ידע, זמן ואורך רוח כדי להצליח להטמיע אותן באופן מיטבי.

אפשר לזמן לתלמידים מגוון אפשרויות לשיתוף פעולה וידע גם בכלים דיגיטליים שיתופיים, כדי לפתח את האוריינות הדיגיטלית שלהם. ראו: טכנוגוגיה: קטלוג כלים דיגיטליים לאתגרי למידה מרחוק, ג'וינט אשלים ואגף מו"פ משה"ח - למידה קבוצתית

# data[].attributes.attachment_link.title
למידה שיתופית - פורטל עובדי הוראה | מרחב פדגוגי

# data[].attributes.attachment_link.description
מומחיות בתחום התוכן ובהוראתו פיתוח מיומנויות אם הכיתה אינה מנוסה בלמידה שיתופית בקבוצות, כדאי לקיים פעילות מקדימה ליצירת אמון לקראת העבודה המשותפת. כדי לעודד פיתוח של יחסי אמון וכבוד הדדי, אפשר להיעזר בתרגילים כגון הובלת עיוור (Blind walk) - התלמידים מתחלקים לזוגות ותלמיד אחד מוביל את חברו מכוסה העיניים בין מכשולים שונים, תחילה כאשר הוא נותן לו יד ומלווה אותו.

# data[].attributes.attachment_link.title
שיתוף פעולה 1